stanford-oval/wikipedia huggingface dataset:
תלייה, גרירה וביתור
ניסיונות שינוי החוק וקהל עוין להוצאות להורג אלו > המשך שינוי החוק

הרפורמות בחוקי עונש המוות באנגליה נמשכו לאורך המאה ה-19, כאשר פוליטיקאים כגון ג'ון ראסל פעלו על מנת לסלק מספר החוקים את מרבית העבירות נושאות עונש המוות שעדיין נותרו בו.
פעילותו של רוברט פיל לצורך שיפור אכיפת החוק הובילה לביטול עבירת הבגידה הקלה במסגרת חוק עבירות נגד אנשים 1828, שבו בוטלה ההבחנה בין פשעים שקודם לכן נחשבו בגידה קלה לבין רצח.
"הוועדה המלכותית לעונש המוות 1864 - 1866", בראשותו של הדוכס מריצ'מונד, המליצה לא לבצע שינויים בחוק הבגידה, וציטטה את חוק עבירת הבגידה 1848 שהגביל את העונש על רוב מעשי הבגידה לעבודת כפייה בלבד. הוועדה המליצה בדוח המסכם של פעילותה כי "מרד, התנקשות ופעילות אלימה אחרת... אנו בדעה שהעונש הקיצוני צריך להיוותר על כנו". אך באופן מעשי המקרים האחרונים בהם נדונו אנשים לתלייה, גרירה וביתור לארבע היו בנובמבר 1839, כאשר בעקבות התקוממות ניופורט הצ'רטיסטית, נדונו מספר אנשים לעונש זה, אך לבסוף הוחלט להמיר את העונש בהגליה. הדו"ח הדגיש את השינוי בדעת הקהל לגבי הוצאות להורג פומביות. מזכיר הפנים ספנסר הוראטיו וולפול העיד בפני הוועדה כי ההוצאות להורג "גרמו לדמורליזציה רבה, כך שבמקום להשפיע השפעה חיובית הן גורמות לברוטליזציה של דעת הקהל, ולא להרתעת הפושעים מביצוע זממם". הוועדה המליצה לבצע הוצאות להורג מאחורי חומות הכלא הרחק מעיני הציבור ולא בפומבי, ו"תחת תקנות נחוצות על מנת למנוע ניצול לרעה, ולהבטחת שביעות רצונו של הציבור שהחוק אכן נאכף". המנהג של הוצאתם להורג של פושעים בפומבי בוטל סופית שנתיים לאחר מכן על פי "תיקון לחוק עונש המוות 1868", שהוצג בפני הפרלמנט על ידי מזכיר הפנים גאת'ורן הארדי. לפני קבלת החוק בקריאת שלישית הוצע תיקון לחוק שלפיו עונש המוות יבוטל כליל, אך זו נדחתה ברוב של 127 לעומת 23.
תלייה, גרירה וביתור בוטלו לחלוטין באנגליה בחוק החילוט 1870, ניסיונו השני של הפוליטיקאי הליברלי צ'ארלס פרוסטר לביטול חילוט אדמותיהם ורכושם של פושעים, דבר שהפך את משפחתם לענייה. החוק קבע גם כי העונש על בגידה יהיה תלייה בלבד, אם כי לא ביטל את סמכותו של המלך להחליף זאת בעריפת ראש לפי תנאי החוק מ-1814.
לצורך אשרור סעיף 6 באמנה האירופית לזכויות אדם שנחתם על ידי בריטניה בשנת 1999 בוטל שנה קודם לכן עונש המוות בעוון בגידה בחוק הפשע וההפרעה לסדר 1998.
לקריאה נוספת

Abbott, Geoffrey (2005) [1994], Execution, a Guide to the Ultimate Penalty, Chichester, West Sussex: Summersdale Publishers, ISBN 1-84024-433-X
Bellamy, John (1979), The Tudor Law of Treason, London: Routledge & Kegan Paul, ISBN 0-7100-8729-2
Bellamy, John (2004), The Law of Treason in England in the Later Middle Ages (Reprinted ed.), Cambridge: Cambridge University Press, ISBN 0-521-52638-8
Block, Brian P.; Hostettler, John (1997), Hanging in the balance: a history of the abolition of capital punishment in Britain, Winchester: Waterside Press, ISBN 1-872870-47-3
Diehl, Daniel; Donnelly, Mark P. (2009), The Big Book of Pain: Torture & Punishment Through History, Stroud: Sutton Publishing, ISBN 978-0-7509-4583-7
Gatrell, V. A. C. (1996), The Hanging Tree: Execution and the English People 1770–1868, Oxford: Oxford University Press, ISBN 0-19-285332-5
Lewis, Mary E (2008) [2006], "A Traitor's Death? The identity of a drawn, hanged and quartered man from Hulton Abbey, Staffordshire" (PDF), Antiquity (reading.academia.edu): pp. 113–124
Wormald, Patrick (2001) [1999], The Making of English Law: King Alfred to the Twelfth Century, Legislation and Its Limits, Oxford: Wiley-Blackwell, ISBN 0-631-22740-7
הערות שוליים

↑  ראם שאראן שרמה, היסטוריון הודי, טען שהמונח drawn בתיעוד זה - פירושו משיכה ומתייחס למשיכת המיעיים, ואילו הסופר ההיסטוריון איאן מורטימר בן ימינו סבור שהוצאת המיעיים החלה בתקופה מאוחרת ובתחילה לא נהגה אלא הגרירה מסוס, התליה למוות ולאחר מכן ביתור הגופה ושליחת חלקי הגופה לרחבי הממלכה.
↑  בשנת 1584 אולץ הכומר ג'יימס בל לצפות בחברו ג'ון פינץ' מוצא להורג בתלייה, גרירה וביתור. אדוארד ג'יימס ופרנסיס אדוארדס אולצו לחזות בהוצאתו להורג של ראלף קרוקט ב-1588, תוך מאמץ לאלצם להודות בעליונותה הדתית של המלכה אליזבת הראשונה לפני שהם עצמם הוצאו להורג.
↑  לדוגמה, בשנת 1582 הכומר ג'ון פיין מת בתליה לאחר שאנשים מן הקהל משכו את רגליו.
↑  בשנת 1591 ויליאם האקט נלקח מיד לאתר שבו נעקרו מעיו בעקבות דרישת הקהל.
↑  בשנת 1566 כתב יוזף יוסטוס סקליגר: "בלונדון יש ראשים רבים על הגשר... ראיתי זאת שם, כאילו הם היו תורן ספינה, ומעל כולם תלויים שרידי גוויות של אנשים."  בשנת 1602 כתב הדוכס מסטטין נגד הצגת הראשים הערופים: "ליד קצה הגשר, בצד הפרוורי, היו הוקעו ראשיהם של שלושים אנשי המעמד הגבוה שנערפו באשמת בגידה וקשירת קשר נגד המלכה".
↑  ניסיונו הראשון של פורסטר עבר בהצלחה את שני בתי הפרלמנט, אך נפל בעקבות התחלפות הממשלה.
דה מריסקו נגרר אל מותו על ידי סוס
אדוארד השלישי, שבימיו נחקק חוק הבגידה 1351 אשר הגדיר את הבגידה החמורה
איור המראה ראשי בוגדים מוקעים על חניתות מעל בית השער של גשר לונדון (ימי הביניים)
הוצאתו להורג של סר תומאס ארמסטרונג
ראשו הערוף של ג'רמיה בראנדרת', אחד אחרוני המוצאים להורג בתלייה, גרירה וביתור לארבע
טיטוס סרולטוס

| טיטוס סרולטוס |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עקרבאים
תת־סדרה:: Neoscorpionina
משפחה:: עקצניים
סוג:: Tityus
מין:: טיטיוס סרולטוס
שם מדעי
 Tityus serrulatus

טיטיוס סרולטוס הידוע גם כעקרב צהוב ברזילאי (שם מדעי: Tityus serrulatus) הוא מין של עקרב דרום אמריקאי ממשפחת העקצניים החי בטבע רק ביערות הגשם וגם בערים של ברזיל. עקרב זה נחשב לאחד העקרבים המסוכנים ביותר בעולם, לצד העקצן הצהוב החי בישראל והמסוכן ביותר באמריקה הדרומית.
אורכו של עקרב זה 5–7 ס"מ והוא בעל גפיים וזנב צהובים - אזהרה על ארסו הקטלני. הוא בעל שמונה רגליים פרוקות וגוף שצבעו חום כהה. הזנב מורכב ממספר בליטות מעוקלות ובקצהו עוקץ המקופל אחורה. עם זאת בעת איום הזנב יכול לנוע מהר מאוד קדימה ולעקוץ. הצבתות שלו ארוכות וזקורות מצידי הגוף, עוזרות לאחוז בקורבנו אך לא להרוג. לעקרב גפי פה דמויי-ניבים העוזרים לו לאכול את קורבנו. מין זה בדרך כלל מביא צאצאים ברביית בתולים.
התנהגות

העקרב הוא יצור לילי המחפש בעיקר חרקים כמו תיקנאים וחגבאים למאכל והוא יכול לשרוד חודשים ללא מזון, בהתאם לחילופי החומרים האיטיים שלו.
בדרך כלל הוא נמנע מאנשים ויעדיף להתרחק אם מאיימים עליו. אולם עקרבים אלה התגלו לאחרונה בסאו פאולו ואזורים נוספים ברחבי ברזיל בשכיחות גבוהה, מה שמעלה את המפגשים עם אנשים. הדבר נגרם כתוצאה מכריתת היערות בהם הוא חי ועקב התרבות של תיקנים וטרף דומה באשפתות של הערים. המפגשים העיקריים מתרחשים בערים שונות ובפאתי שכונות ובתים. מרבית התקיפות הגיעו מדרום ודרום-מזרח ברזיל, ורק מעטות מהצפון. בברזיל הוא מתקיף יותר מאשר נחשים ארסיים ועכבישים.
עקרב זה הוא מהמינים הקטלניים בעולם. הארס שלו גורם להתקפים חזקים, כאבים, הזעה, בחילות והקאות, כאבי בטן, חום, היפרגליקמיה וגם לאירועים לבביים. הוא יכול להרוג אם הארס מגיע לכלי הדם והריאות, שם הוא יכול לגרום לחנק. לעיתים נדירות מתרחשת פגיעה במערכת העצבים. מרבית ההרוגים הם ילדים או קשישים, כששיעור המוות הוא 1–2%. דבר זה הופך אותו לקטלני שבעקרבים של ברזיל ואחד מהקטלניים בעולם כולו.
טמבטוצ'ן צ'אוליודוס

| טמבטוצ'ן צ'אוליודוס |
| --- | --- |
 איור של טמבטוצ'ן צ'אוליודוס (משמאל) לצד פטיוצ'ן (מימין)
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
שבט:: מואה נאלו
סוג:: טמבטוצ'ן
מין:: טמבטוצ'ן צ'אוליודוס
שם מדעי
 Thambetochen chauliodous ‏אולסון ווטמור, 1976

טמבטוצ'ן צ'אוליודוס (שם מדעי: Thambetochen chauliodous) הוא מין ברווז נכחד מהקבוצה מואה נאלו, אשר חי בהוואי בתקופת ההולוקן. בדומה לקרוביו הוא היה חסר יכולת תעופה בשל גודלו והוא הותאם לחיים בערבות הוואי, שם רעה צמחייה. הוא השתייך לסוג הנכחד טמבטוצ'ן וקרובו היחיד לסוג היה המין טמבטוצ'ן קסניון, שהיה קטן ממנו.
תת-מאובנים של עוף זה התגלו ב-1976 בדיונות מהאי מולוקאי, באזור Ilio Point שבמולוקאי ובצינורות לבה בדרומו של הר הגעש שבאי מאווי. באותו אזור נמצא גם קרובו הפטיוצ'ן, שהיה קטן יותר וחי באזורים ההרריים שמעל 1,100 מטרים, מבחינה של המקומות בהם נמצא. מין זה חי בערבות הפתוחות והשופעות ושם ניזון מצמחייה קרקעית.
בדומה לקרוביו היה בעל מקור עבה עם קצוות משוננים שעזרו לו לרעות את הצמחייה ביעילות. הוא לא יכל לעוף, מה שגרם להכחדתו בידי האדם וחיות שהביא.
טמבטוצ'ן קסניון

| טמבטוצ'ן קסניון |
| --- | --- |
 
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
שבט:: מואה נאלו
סוג:: טמבטוצ'ן
מין:: טמבטוצ'ן קסניון
שם מדעי
 Thambetochen xanion ‏אולסון וג'יימס, 1991

טמבטוצ'ן קסניון (שם מדעי: Thambetochen xanion) הוא מין ברווז נכחד מהקבוצה מואה נאלו, אשר חי בהוואי בסוף ההולוקן. הוא השתייך לסוג טמבטוצ'ן, לצד המין הקרוב הגדול יותר טמבטוצ'ן צ'אוליודוס. פירוש השם של המין מיוונית הוא: "xanion" - "מסרק", עקב השוליים דמויי-השיניים שעל הלסתות.
ברווז זה התגלה ב-1991 מתת-מאובנים שנמצאו בידי החוקרים סטורס ל' אולסון, הלן פ' ג'יימס, אקי סינוטו ואריק קומרי באי אואהו. הוא היה קטן יותר וחסון פחות מקרובו לסוג מהאי מולוקאי ומאווי. בדומה לקרוביו הוא היה חסר יכולת תעופה. הוא ניזון מצמחייה קשיחה בעזרת הלסתות המשוננות שלו ואולי חי בקבוצות קטנות.
הוא נכחד עם בוא הפולינזים לאיי הוואי והבאת מינים פולשים טורפים לאיים.
טיטוס טאטיוס

טיטוס טאטיוס (בלטינית: Titus Tatius) היה מלך הסבינים (Sabini) שהפך למלך רומא במשותף עם רומולוס.
טאטיוס היה מלך הסבינים בשעה שהרומאים חטפו נשים סביניות למטרות חתונה מכיוון ששום עיר באיטליה לא הסכימה להשיא את בנותיה לתושבי רומא. כתגובה לכך טאטיוס יצא למלחמה ברומא, אולם כתוצאה מתחנוניהן של הנשים החטופות, שבינתיים התחבבו עליהן בעליהן-חוטפיהן, הסכימו שני הצדדים להפסיק את המלחמה והוסכם שהסבינים יעברו לרומא ויקבלו אזרחות רומית והמלוכה תתחלק במשותף בין רומלוס לטאטיוס.
טאטיוס מלך מספר שנים ברומא במשותף עם רומולוס. הוא יצא ללוויניום (אנ') לייצג מספר קרובי משפחה שהמיתו מספר מאנשי לוויניום, במהלך הביקור הוא נהרג כתוצאה ממהומה שפרצה בעיר.
לקריאה נוספת

טיטוס ליוויוס, תולדות רומא, ספר א' (תִרגמה מרומית שרה דבורצקי) ירושלים, מוסד ביאליק, תשל"ב
דר' אפי זיו, המיתולוגיה הרומית, כנרת זמורה-ביתן, 2024, עמ' 64–67
טחן נקוד

| טחן נקוד |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: טחנאים
משפחה:: טחניים
סוג:: טחן
מין:: טחן נקוד
שם מדעי
 Aetobatus narinari ‏Euphrasén, 1790
תחום תפוצה

טַחָן נָקֹד (שם מדעי: Aetobatus narinari) הוא מין דג סחוס השייך לסוג טחן שבמשפחת משפחת הטחניים, אשר מצוי סביב חופים טרופיים ושוניות אלמוגים בכל רחבי העולם. הטחן מצוי עד לעומק של 80 מטר. הוא קרובם לסוג של המינים טחן עינוני ושל טחן לטיכפס (אנ') וקל להתבלבל ביניהם, מאחר שהם חופפים בתפוצה בכמה אזורים.
מאפיינים

הטחן הנקוד מסתובב בדרך כלל לבדו, אך לעיתים הוא מסתובב בקבוצות של כמה פרטים. הטחנים מאופיינים בגב חום-שחור עם נקודות לבנות, ומאחורי הסנפירים האחוריים שלהם, בבסיס הזנב, יש להם מספר דוקרנים ארסיים. הם ידועים בכך שהם לעיתים קרובות קופצים מעל המים, וידועים מספר מקרים בהם הם קפצו לתוך סירות. הם מגיעים לאורך של 5 מטר, רוחב של 3 מטר, ומשקל של 230 קילוגרם. בדומה לשאר הבטאים הם משריצים מגופם צאצאים חיים.
המזון של הטחן כולל ניזונים בעיקר חסרי חוליות שטוחים כמו חלזונות, צדפות וסרטנים וכן דגים קטנים. עם זאת הוא איטי מכדי לרדוף אחרי טרף והוא מחפש מזון הקבור בחול המימי, תוך שהוא נושף עליו בעזרת פיו הרחב. הוא עצמו נטרף בעודו משייט סביב החופים בידי כריש טיגרי, כריש לימוני, כריש שורי, כריש לבן-שוליים ופטישן פגום-חרטום. הכרישים מתמקדים בטחנים בעיקר בעונת הרבייה, אז הנקבות והצעירים פגיעים מאוד. בנוסף הוא נפגע מידי טפילים שונים, בדמות נמטודות ותולעים שטוחות.
הסכנה העיקרית לטחן כיום היא דיג אנושי הפעיל בעיקר סביב דרום-מזרח אסיה ואפריקה וכן תפיסה למסחר או בשביל הצבה באקווריומים ציבוריים וכן הסתבכות ברשתות דיג, אשר במספר מדינות צומצמו בהתאם. כיום הוא מין מוגן במצב "קרוב לסיכון".
הערות שוליים

↑  טחן נקוד באתר הרשימה האדומה של IUCN
↑  מילון בעלי חיים: דגי סחוס (תש"ס), 2000, באתר האקדמיה ללשון העברית
| --- | --- |
בקרת זהויות :  NLI: 987007529687505171 
ערך זה הוא קצרמרבנושא דגים. אתם מוזמנים לתרום לוויקיפדיה ו.
טמבורונג

| --- | --- |
 מדינה:  ברוניי ברוניי
 נפות במחוז:  5
 בירת המחוז:  באנגאר
 שטח:  1,304 קמ"ר
 גובה:  121 מטרים
  ‑ הנקודה הנמוכה:  גובה פני הים 
 אוכלוסייה:  ‏
  ‑ במחוז:  10,900 (2018)
  ‑ צפיפות:  6.8 נפש לקמ"ר (2011)
 קואורדינטות:  4°35′00″N 115°10′00″E﻿ / ﻿4.5833333333333°N 115.16666666667°E﻿ / 4.5833333333333; 115.16666666667 
 אזור זמן:  UTC +8
 http://temburong.gov.bn
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
טמבורונג הוא המחוז (דאארה DAERAH) המזרחי ביותר בברוניי. שטחו 1,304 קמ"ר ומספר תושביו כ־10,900 (נכון ל־2018).
בירת המחוז היא באנגאר, וישוב גדול נוסף במחוז היא העיר לובה.
המחוז הוא מובלעת חלקית בתוך מלזיה מאחר שהוא מופרד כולו מברוניי, והקשר היחיד איתו מתבצע על ידי גשר סולטן חאג'י עומר עלי סייפודיאן העובר דרך מפרץ ברוניי.
המחוז גובל עם מפרץ ברוניי בצפון ומלזיה במזרח דרום ומערב.
נהר הסונג'יה טמבורונג עובר במחוז זה ונהר הסונג'יה פנדרואן יוצר את החלק המזרחי של הגבול עם מלזיה.
טומי נייט

| --- | --- |

טומי נייט ב-2010
 לידה:  22 בינואר 1993 (בן 31) צ'טהאם, הממלכה המאוחדת 
 שם במה:  Tommy Lawrence Knight 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  Sir Joseph Williamson's Mathematical School 
 בן או בת זוג:  אבי מייוורס (2013–2017) 
 פרופיל ב-IMDb
 
טומי נייט (באנגלית: Tommy Knight; נולד ב-22 בינואר 1993 בשם תומאס לורנס אלכסנדר פארל) הוא שחקן אנגלי הידוע בעיקר מהופעתו בתפקיד לוק סמית' בסדרות המדע בדיוני "הרפתקאות שרה ג'יין" ו"דוקטור הו", בתפקיד קווין קלארק בסדרת הדרמה "דרך ווטרלו", בדמות קורבן הרצח קיילב בריי במיני-סדרה "מתחת לפני השטח" (Glue), ובתפקיד ברודי בדרמה התקופתית "ויקטוריה".
ביוגרפיה

טומי נייט נולד בצ'טהאם שבמחוז קנט, השלישי במשפחה בת חמישה ילדים. כל הילדים במשפחה הם שחקנים. הוא למד בבית הספר "Delce Junior School" ברוצ'סטר ובבית הספר סר ג'וזף ויליאמסון (אנ').
ביוגרפיה > קריירה

תחילת הקריירה של נייט הייתה בשנת 2001 בתיאטרון וסט אנד בהפקה של דבורה ורנר של המחזה "מדיאה". ב-2002 שיחק במחזה "צ'יטי צ'יטי בנג בנג" בלונדון פלדיום, ב-2003 הופיע במחזה "The Snowman" בתיאטרון פיקוק, ב-2004 שיחק בסיור הופעות של ההצגה "ללכת על הכל", וב-2005 הופיע במחזה "מקבת'" עם הלהקה השייקספירית המלכותית בתיאטרון אלברי.
בטלוויזיה שיחק נייט בסדרה "TV to Go", בפרקים בסדרת הדרמה "חדר מיון", במיני-סדרה "האימפרסיוניסטים" משנת 2006. עוד ב-2006 הופיע בסדרה "Sorted", ובסדרת הדרמה "רופאים". הוא שיחק בשני פרקים בסדרה "The Bill", וב-2008 הופיע בסדרה "Myths" של ה-BBC.
תפקידו המוכר ביותר של נייט הוא בדמות לוק סמית', בנה המאומץ של שרה ג'יין סמית', בסדרת הטלוויזיה "הרפתקאות שרה ג'יין". הוא הופיע בתפקיד זה בשלוש העונות הראשונות של "הרפתקאות שרה ג'יין" בשנים 2007, 2008 ו-2009, וכן במספר פרקים של הסדרה "דוקטור הו". הפרקים הם "The Stolen Earth", ו-"Journey's End" וכן בפרק ספיישל חג המולד של 2009 "The End of Time". ב-2010 התחיל לוק סמית' ללמוד באוניברסיטת אוקספורד, ודמותו נראתה בסדרה רק מדי פעם עד לעונה החמישית והאחרונה.
נייט השתתף בווידאו "סיפורו של טום" של CEOP שפתוח לצפייה ב-YouTube.
ב-2012 שיחק נייט בתפקיד אפל יותר בסרט האימה "A Suburban Fairytale", שבו הופיע לצדה של אחותו למחצה יוהנה פארל והשחקן פלין אלן, בתפקיד שכולל גילוי עריות ורצח.
ב-2012 הצטרף נייט לצוות השחקנים של הסדרה "דרך ווטרלו" בפרק 8 בעונה השמינית בתפקיד קווין סקלטון. הדמות שגילם אומצה על ידי המור דניאל צ'וק (ולכן שונה שם משפחתו לצ'וק). הוא שיחק בסדרה עד פרק 12 בעונה העשירית.
ב-2014 כיכב נייט בסדרת הדרמה של E4 "מתחת לפני השטח" בתפקיד קאל, קורבן הרצח. ב-2016 הופיע בתפקיד ברודי בדרמה התקופתית "ויקטוריה" בכיכובה של ג'נה קולמן.
ביוגרפיה > חיים אישיים

נייט יצא עם השחקנית אבי מייוורס שכיכבה לצדו בסדרה "דרך ווטרלו".
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | TV to Go | טימותי | עונה שנייה (2 פרקים) |
| 2002 |  | 15 Storeys High | תפקידים שונים |  |
| 2005 | חדר מיון | Casualty | ליאם וודברידג' | בפרק "Aftermath" |
| 2005 | האימפרסיוניסטים | The Impressionists | פול סזאן הבן | מיני-סדרה |
| 2006 | רופאים | Doctors | קווין דובסון | בפרק "Fighting Talk" |
| 2006 |  | Sorted | רוברט | סדרת טלוויזיה (פרק אחד) |
| 2006 |  | The Bill | שון פרקינס | בפרק "426" |
| 2007–2011 | הרפתקאות שרה ג'יין | The Sarah Jane Adventures | לוק סמית' |  |
| 2007 |  | Chute | לוק סמית' | סדרת טלוויזיה (פרק אחד) |
| 2007 |  | Blue Peter | בתפקיד עצמו | BBC One |
| 2007 |  | TMI | בתפקיד עצמו | BBC Two |
| 2007 | חדר מיון | Casualty | ג'אג (מאט טרנר) | בפרק "Say Say My Playmate" |
| 2008 | דוקטור הו | Doctor Who | לוק סמית' | בפרק "The Stolen Earth" בפרק "Journey's End" קרדיט תומאס נייט |
| 2008 |  | Myths | פאריס | בפרק "Paris and the Goddesses" |
| 2008 |  | Blue Peter | בתפקיד עצמו | סדרת טלוויזיה (פרק אחד) |
| 2008 |  | TMI | בתפקיד עצמו | סדרת טלוויזיה (פרק אחד) |
| 2009 |  | CBBC | בתפקיד עצמו |  |
| 2010 | דוקטור הו | Doctor Who | לוק סמית' | בפרק "The End of Time Part 2" |
| 2010 |  | The Bill | גרג הולברוק | בפרק "Held Responsible" |
| 2010 |  | Sam & Mark's TMi Friday | בתפקיד עצמו | סדרת טלוויזיה (פרק אחד) |
| 2010 |  | Sarah Jane's Alien Files | לוק סמית |  |
| 2011 | מחווה לאליזבת' סליידן | My Sarah Jane: A Tribute to Elisabeth Sladen | בתפקיד עצמו | ללא קרדיט |
| 2012–2015 | דרך ווטרלו | Waterloo Road | קווין סקלטון / צ'וק | סדרת טלוויזיה (55 פרקים) |
| 2013 | קומיק ריליף | Let's Dance for Comic Relief | בתפקיד עצמו | סדרת טלוויזיה (פרק אחד) |
| 2013 |  | 12 Again | בתפקיד עצמו | ספיישל דוקטור הו |
| 2014 | מתחת לפני השטח | Glue | קאל בריי | BBC One |
| 2015 | חדר מיון | Casualty | ריס הילי | בפרק "Dark Horses" |
| 2015 |  | You, Me and the Apocalypse | דן | בפרק "Days to Go" |
| 2016 | ויקטוריה | Victoria | ברודי |  |
| 2016 | רופאים | Doctors | נתן ויליאמס | בפרק "Cure" |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | There's No Santa Dumbass | תומאס | Nokia Shorts Competition Entry |
| 2004 |  | Beneath the Steel Sky | פיטר | סרט סטודנטים |
| 2004 | גאת'רי האמיתי | The Real Guthrie | גאת'רי הצעיר |  |
| 2005 |  | Dialogue for One | נער | סרט קצר |
| 2007 |  | Runaways | צ'ארלי | סרט קצר |
| 2007 |  | Pudding Bowl | ג'ק | סרט קצר |
| 2009 | מפתח הכסף | The Silver Key | ג'ק | סרט קצר |
| 2011 |  | Why | נכד | סרט קצר |
| 2011 | המאסטרו | Il Maestro | פסנתרן |  |
| 2012 |  | Stitches | טום | סרט קצר |
| 2015 |  | Closets | הנרי | סרט באורך מלא |
| 2017 | היפופוטם | The Hippopotamus | דייוויד | סרט באורך מלא |
| 2017 |  | A Suburban Fairytale | פול | סרט באורך מלא |
פילמוגרפיה > אונליין

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Think You Know? | טום | אתר CEOP |
| 2014 | מתחת לפני השטח (אונליין) | Glue Online | קליי בריי | אתר הסדרה |
תפקידים בתיאטרון

| שנה | שם | שם באנגלית | תפקיד | תיאטרון |
| --- | --- | --- | --- | --- |
| 2000 |  | Whistle Down The Wind | תינוק עני | תיאטרון אולדוויץ', לונדון |
| 2001 | מדיאה | Medea | בנה של מדיאה | תיאטרון המלכה, וסט אנד |
| 2002–2003 | צ'יטי צ'יטי בנג בנג | Chitty Chitty Bang Bang | רולף | לונדון פלדיום, וסט אנד |
| 2003 |  | Sister Mary Ignatius Explains it All to You | תומאס | תיאטרון בארון קורט |
| 2003–2004 |  | The Snowman | הנער | תיאטרון פיקוק |
| 2004 | ללכת עד הסוף | The Full Monty | נייתן | סיור הופעות בבריטניה |
| 2005 | מקבת' | Macbeth | מקדאף הצעיר | תיאטרון אלברי, וסט אנד |
| 2014–2015 |  | Hope | ג'ייק | תיאטרון רויאל קורט |
הערות שוליים

↑  "'Waterloo Road' newcomer Tommy Lawrence Knight teases Kevin role - Waterloo Road Interview - Soaps". Digital Spy. 2012-10-10. נבדק ב-2012-11-30.
↑  "Cast announced for E4's original new drama series, Glue". Channel Four. 2 באפריל 2014. נבדק ב-18 ביולי 2014. {{cite web}}:  (עזרה)
1 2  "Tommy Knight". Knightkids.pwp.blueyonder.co.uk. 2010-02-08. נבדק ב-2012-11-12.
1 2  TV to Go (TV Series 2001–2002) - IMDb
↑  "Casualty" Say Say My Playmate
↑  The Impressionists (TV Mini-Series 2006) - IMDb
↑  "Doctors" Fighting Talk (TV Episode 2006) - IMDb
↑  "The Bill" 426 (TV Episode 2006) - Full Cast & Crew - IMDb
↑  "Switch - Myths - Credits". BBC. 1970-01-01. נבדק ב-2012-11-12.
↑  "Star Trek Comedy And Doctor Who Tragedy – Revealed!". Io9.com. 2009-04-13. נבדק ב-2012-11-12.
↑  "A Suburban Fairytale". Facebook. נבדק ב-2012-11-12.
↑  "Jenna Coleman transforms into young Queen Victoria". Kate Thomas for Mail Online.
↑  Waterloo Road Romances revealed
↑  "Cure". BBC. נבדק ב-16 בנובמבר 2016. {{cite web}}:  (עזרה)
↑  "Why - London Screen writers Festival". YouTube. נבדק ב-2012-11-12.
↑  "Tommy Knight CV". curtisbrown.co.uk. נבדק ב-31 בדצמבר 2015. {{cite web}}:  (עזרה)
↑  "Before Cal Was Killed". Channel 4. נבדק ב-9 באוגוסט 2015. {{cite web}}:  (עזרה)
↑  Kutchinsky, Serena (10 בדצמבר 2014). "Hope, Royal Court: Jack Thorne lays bare Labour's identity crisis". prospectmagazine.co.uk. נבדק ב-8 ביוני 2015. {{cite web}}:  (עזרה)
| --- | --- |
בקרת זהויות :  BnF: cb16915817w (data)  GND: 1188585452  ISNI: 0000 0001 1658 8150  LCCN: no2010143670  VIAF: 135290268   WorldCat (עם VIAF): 135290268
טחנה (משחק)

במצב זה של המשחק, גם אם תורו של שחור לשחק, הניצחון מובטח ללבן, המזיז את החייל שלו מצומת e3 לצומת d3 ובחזרה, ועושה זאת שוב, ובכך נוטל ארבעה מחיילי השחור ומותיר אותו עם שני חיילים בלבד
טחנה (או "טחנות") הוא משחק אסטרטגיה מופשט לשני שחקנים, ששורשיו בעת העתיקה.
באנגלית המשחק ידוע במספר שמות, בהם Mill ו־Mills (כלומר "טחנה" או "טחנות", כמו בעברית), שהנפוץ ביניהם הוא Nine Men's Morris ("מוריס של תשעה חיילים", כמספר הכלים על הלוח). למעשה מדובר במשפחה של משחקים שההבדל ביניהם הוא בגודל לוח המשחק ומספר הכלים על הלוח, וידועים בשמות מוריס של שלושה חיילים, מוריס של שישה חיילים ומוריס של 12 חיילים (הידוע בדרום אפריקה בשם מורַבַרַבה).
המשחק מוזכר במחזהו של ויליאם שייקספיר, "חלום ליל קיץ", שבו אומרת טיטניה: "The nine men's morris is fill'd up with mud"; בתרגומו של אפרים ברוידא: "ריבוע הפסיפסים כוסה ברפש", ובתרגומו של אהרן קומם: "משחק האבנים מושבת מרוב בוץ".
לוח המשחק

המשחק נערך על גבי לוח המכיל 24 צמתים המצוירים על הלוח על ידי 3 ריבועים בגדלים שונים המחוברים על ידי 4 קווים היוצאים ממרכז צלעות הריבועים. מטרת המשחק היא להותיר בידי היריב פחות מ-3 חיילים או לחסום את היריב מלבצע מהלכים.
מהלך המשחק

המשחק מתחיל בלוח ריק. בשלב ראשון מניח כל שחקן בתורו חייל בצומת פנוי. כאשר שחקן יוצר רצף של שלושה חיילים שלו באחד מהקווים הישרים שעל הלוח (רצף הקרוי "טחנה"), הוא מסיר מהלוח חייל של היריב (אם ניתן, יש להסיר חייל שאינו בטחנה). חייל זה יוצא מהמשחק. לאחר שכל שחקן הניח על הלוח תשעה חיילים, מתחיל השלב השני של המשחק בו השחקנים מזיזים, כל אחד בתורו, חייל אחד. הזזת חייל נעשית מהצומת בו הוא נמצא לצומת סמוך פנוי. גם בשלב זה שחקן שיצר טחנה מסיר מהלוח חייל של היריב. שחקן שנותר עם פחות משלושה חיילים או שאינו מסוגל לזוז בהגיע תורו מפסיד במשחק.
מקורו של המשחק איננו ידוע ולוחות משחק חרוטים באבן נחשפו באתרים שונים באזור אגן הים התיכון. המשחק היה פופולרי בתקופת האימפריה הרומית. המשחק צבר פופולריות באירופה בימי הביניים ולוחות משחק חרוטים נמצאו בקלויסטרים של מנזרים באנגליה, בגרסאות אלו נוקבו חורים בלוח המשחק על מנת לייצג את העמדות של כלי המשחק.
לוח משחק של מוריס של 9 חיילים
משחק מוריס, ציור משנת 1270.
משחק מוריס. ציור משנת 1283.
לוח מוריס חרוט במצודה הצלבנית בבית גוברין.
הערות שוליים

↑  ויליאם שקספיר, חלום ליל קיץ, מערכה ב, תמונה א, תרגום: אפרים ברוידא, מוסד ביאליק, 1964.
↑  ויליאם שקספיר, חלום ליל קיץ, מערכה ב, תמונה א, תרגום: אהרן קומם, הוצאת אור-עם, 2006.
↑  בגרסה נפוצה של המשחק, שחקן שנותר עם שלושה חיילים בלבד יכול "להקפיץ", כלומר להעביר בתורו חייל כלשהו לצומת פנוי כלשהו, גם אם צומת זה אינו סמוך לצומת המוצא
| --- | --- |
בקרת זהויות :  GND: 4192897-0
יאנוש אנטל (רופא)

| --- | --- |
אין תמונה חופשית
 לידה:  13 ביולי 1869 גיור, הונגריה 
 פטירה:  20 בדצמבר 1945 (בגיל 76) יוז'פווארוש (רובע 8), הונגריה 
 שם לידה:  Singer János 
 מדינה:  ממלכת הונגריה 
 מקום קבורה:  בית הקברות הציבורי החדש בבודפשט 
 השכלה:  אוניברסיטת וינה (1892) 
 תפקיד:  פרופסור 
 מספר צאצאים:  4 
 
יאנוש אנטל (במקור עד 1890 זינגר, (בהונגרית: Antal János; גיור, 13 ביולי 1869 – בודפשט, 20 בדצמבר 1945) היה רופא שיניים יהודי-הונגרי משומד, פרופסור באוניברסיטה.